8 
Radix simplex, alba, usque ad 10 cm. longa et fere 5 mm. crassa, Caules vix ultra 20 cm. longi. 
Folia viridia, in speciminibus luxuriantibus petiolo 30 mm. longo fulta, 25 mm. longa, fere totidem 
lata, basi cuneata, sed saepe duplo minora. Stipulae minutae. Glomeruli 1—5flori.  Calyx 
4%/, mm. longus. Fructus pilis stellatis tecti, (immaturi) diametri 4 mm. 
30. Malva diminutiva Ph. : 
M. annua, perpusilla, depressa, plus minus cano-tomentosa; foltis viridescentibus, tripartitis, 
laciniis trilobatis, media saepe quinquelobata; floribus axillaribus terminalibusque, breviter pedun- 
culatis; foliolis involucri tribus, setaceis, calyce viridi brevioribus; corolla parva violacea. 
Ad Paroma in altit. 3800 m. inventa fuit. 
Radix simplex, filiformis, alba, ramos plures, ad summum 20 mm. longos, decumbentes protfert, 
caespitis speciem formantes. Petioli 10 mm. longi; lamina foliorum 3 mm. longa, basi cuneata. 
Stipulae subulatae 3 mm. longae. Pedunculi 3 mm., diameter corollae 4 mm. Pili stellati in 
calyce minus conferti quam in pedunculo. 
31. Malva tarapacana Ph. 
M. annua; caulibus e collo pluribus, decumbentibus, hirsuto-tomentosis, junioribus fere albo- 
lanatis; foliis hirsutis, canescentibus, trilobis tripartitisve, lobis incisis; floribus sessilibus, ad apices 
ramorum glomeratis; involucri foliolis tribus setaceis; calyce dense villoso; corolla minuta, calycem 
parum superante, violacea. 
Loco dicto Jaiña in provincia Tarapacá lecta. 
Similis M. antofagastanae, sed villositate statim dignoscenda, etiam foliorum lobi latiores minus 
divisi. Rami c. 20 cm. longi; petioli 20 mm., lamina 28 mm. longa, totidem lata, sed notandum 
est folia inferiora jam delapsa esse, quibus petiolus forte longior. Stipulae setaceae, 3 mm. longae. 
MALvAsTrum Asa Gray (a Weddell emendat.). 
32. Malvastrum pedicularifolium Wedd., Chloris and., II, p. 280. 
Prope Machuca, et inter Cana et Empexa lecta, c. 3200 p. s. m. 
33. Malvastrum auricomum Ph. 
M. acaule, caespitem densum globosum formans, hirto-tomentosum, apicibus lobulorum calycis 
foliorumque luteo-ferrugineo tomentosis; foliis breviter petiolatis, basi cuneatis, apice incisis, lobis 
rotundatis c. 12; floribus (ut in reliquis) basi petioli insertis, subsessilibus; calyce albo, tomentoso- 
hirto; corolla lutea. : : 
Inter Machuca et Copacoya habitat c. 3200 p. s. m. 
Caules subterranei vix ultra 3 mm. crassi; diameter caespitum c. 30 mm.; petioli 6 mm,, 
lamina foliorum 4 mm. longa, 7 mm. lata, lobuli ejus fere imbricati. Stipulae minutae. Calyx 
7 mm., petala 10 mm. longa, basi flava, versus apicem (sicca saltem) fusca. Tomentum obscure 
luteum, quod apices lobulorum foliorum et calycis obtegit, valde singulare. 
34. Malvastrum stipulare Ph. 
M. incanum, albo-lanatum, densissime caespitosum; foliis flabellatim incisis, lobis obtusis, 5—12; 
stipulis elongatis, folia aequantibus; floribus (e basi petioli enatis) breviter pedunculatis, folium 
aequantibus, corolla alba. 
